Donkersjokolade se ligte kant(Argieffoto: Unsplash) Sjokolade het in die 1500’s al die mense van Europa oorrompel en in 2009 is 7 Julie wêreldwyd as dag geoormerk om die dekadente kwaliteite van dié lekkerny te vier. Sjokolade is nie net een van die wêreld se heerlikste en veelsydigste eetgoed nie, maar om nou en dan aan ŉ blokkie of twee weg te lê hou talle gesondheidsvoordele in. Hoewel sjokolade baie kalorieë bevat, het dit ook antioksidante en verlaag dit cholesterolvlakke. Volgens navorsingsverslag in Netherlands Journal of Medicine bevat kakao, wat die hoofbestanddeel in sjokolade is, biologiese aktiewe fenoliese verbindings wat mense nou anders na sjokolade laat kyk. Boonop het dit ook navorsing oor sjokolade se uitwerking op veroudering en toestande soos oksidatiewe stres, bloeddrukregulasie en arteriosklerose aangemoedig. Hoe hoër die kakao-inhoud, soos in donkersjokolade, hoe meer voordele is daar. Donkersjokolade bevat ook oor die algemeen minder vet en suiker, maar dit is belangrik om die verpakking dop te hou. (Argieffoto: Unsplash) Donkersjokolade bevat anti-inflammatoriese en antioksidante en phytochemikalieë genaamd flavonoïde en stimulante soos theobromien wat voordele vir immuniteit, hartgesondheid, geheue en breinfunksie inhou. Deur twee of drie keer per week donkersjokolade in gematigde hoeveelhede te eet kan help om gewig en lus vir suiker te beheer en kan vertering aanhelp. Sjokolade kan ook kognitiewe agteruitgang en die risiko vir kardiovaskulêre probleme vertraag. Dit is egter belangrik om kennis te neem dat die moontlike gesondheidsvoordele van sjokolade uit enkele navorsingsondersoeke spruit en dat verdere navorsing gedoen moet word om te bevestig dat sjokolade werklik mense se gesondheid kan verbeter. Sjokolade het ŉ legio gebruike. Jan Braai gebruik dit selfs op ŉ braaibroodjie. Só lyk die resep: Malvalekker-en-sjokoladebraaibroodjie *Dis ’n redelike maklike braaibroodjie omdat die malvalekkers en die sjokolade albei heel tevrede is om gou te smelt, so jy sal sonder te veel moeite die binnekant gesmelt hê teen die tyd dat die buitekant goudbruin is. Gereg: Nagereg Kostipe: Braai Ses persone Bestanddele: Metode Sodra jou braaibroodjies reg is, sny jy elkeen in die helfte. Ek glo die regte manier om ’n braaibroodjie te sny, is diagonaal, en die regte tyd om dit te eet, is onmiddellik. Bronne: Medical News Today, The Times of India, kykNET